ज़्यादातर एंड्रॉयड फोन आज की तारीख में बिल्ट इन फाइंड माय डिवाइस फीचर के साथ आते हैं। पहले इसे एंड्रॉयड डिवाइस मैनेजर के नाम से जाना जाता था। यही फीचर अपने आप आपके फोन की लोकेशन को ट्रैक (Track Android Phone) करता है। अगर आपका फोन अगली बार खो जाए तो सीधे लैपटॉप खोलें या दोस्त का फोन लें और अपने फोन की आखिरी लोकेशन के बारे में जानें। आप चाहें तो फोन को रिंग भी कर सकते हैं। अगर आपको डेटा चोरी होने का डर है तो फोन को लॉक कर सकते हैं, या फिर सारा डेटा डिलीट कर सकते हैं।